Debitiral je v sezoni 1976, ko je nastopil le na domači dirki za Veliko nagrado Nizozemske in z dirkalnikom Penske PC3 manjšega moštva F&amp;S Properties odstopil v triinšestdesetem krogu zaradi okvare pogonske gredi. V naslednji sezoni 1977 je z dirkalnikom March 761 nastopil na šestih dirkah, toda kvalificirati se mu je uspelo le na dirko za Veliko nagrado Južne Afrike, kjer je odstopil v triintridesetem krogu zaradi okvare menjalnika, in Veliko nagrado Belgije, kjer je sicer dirko končal, toda zaradi več kot sedmih krogov zaostanka za zmagovalcem ni bil uvrščen. Kasneje ni več dirkal v Formuli 1, je pa v naslednji sezoni 1978 nastopil na domači dirki Britanske Formule 1 International Whitsuntide Race na dirkališču Zandvoort, kjer je zasedel tretje mesto, nato pa se je upokojil kot dirkač.